I NSBs bygningsregistrering fra 1981 var stasjonsbygningen oppgitt til å være i god stand og med middels verneverdi. I høringsutkastet til "Verneplan for jernbanebygninger" (1993) ble Verma foreslått vernet etter at NSB Eiendom var uenig i det opprinnelige forslaget, som var å verne Lesjaverk. Bakgrunnen var at stasjonstypen representerer flere stasjoner langs banen som er lokalt tilpasset Raumabanen, nærheten til Kylling bru og minnesteinene fra åpningen utenfor stasjonsbygget.